b'\n_START_ARTICLE_\nTo Hate\n_START_SECTION_\nZgodovina\n_START_PARAGRAPH_\nSkupina je bila ustanovljena poletja 2007, ko sta se Jure Vandur in Marko Strnad odlo\xc4\x8dila, da naredita melodi\xc4\x8dni death metal band z imenom To Hate, katerega sede\xc5\xbe je vas Cer\xc5\xa1ak. Prav iz tega razloga sta na drugi strani Oliver \xc4\x8cepek in Sa\xc5\xa1o Corso zapustila atmosferi\xc4\x8dno black metal skupino Mor Zaboth in se pridru\xc5\xbeila k njima. Oliver, Marko in Jure so skupaj igrali \xc5\xbee pred leti, vendar le za hobi in dru\xc5\xbeenja ob pivu. Njihove poti so se kri\xc5\xbeale, ko je Jure postal resen \xc4\x8dlan skupine Sabaium, Oliver pa skupine Mor Zaboth. O\xc4\x8ditno pa je neka Cer\xc5\xa1a\xc5\xa1ka sila bila premo\xc4\x8dna in po letu dni so bili spet zdru\xc5\xbeeni in polni inspiracij za ustvarjanja._NEWLINE_Skupina To Hate je le v nekaj mesecih naredila \xc5\xa1tiri svoje pesmi in jih za njihov MySpace posnela v Studiu Ultra. Sledili so \xc5\xa1tirje koncerti, ki so jih odigrali v mestih Maribor in Ljubljana. Planiranih je bilo ve\xc4\x8d koncertov, vendar so jih zaradi resnej\xc5\xa1e bolezni kitarista Marka bili prisiljeni odpovedati._NEWLINE_Na vrsto je pri\xc5\xa1lo poglavje, ko so se fantje odlo\xc4\x8dili, da v njihovih prostorih naredijo material za njihov prvi album. Razlogi za to so bili: \xc5\xbeelja po novih pesmih, naveli\xc4\x8danje igranja priredb, ter \xc5\xbeeleli so prikazati pravo podobo skupine To Hate. Oktobra 2008, so bile pesmi kon\xc4\x8dane in fantej so bili pripravljeni za studio. Bobne so posneli v 5th Season Studiu, ostale in\xc5\xa1trumente ter vokale pa v Hansel Studiu. Mastering in miks je naredil Matic Mlakar. Album imenovan Different Faces je tako do\xc5\xbeivel svojo rojstvo 25.4.2009 v Mariboru \xe2\x80\x93 KLUB MC. Different Faces vsebuje 12 pesmi (Beginning To Hate, Break A Spell, Key To The Suicide Area, Programme Zero, Step Of Truth; edina pesem ki so jo prenesli na album iz njihovega demota, Silence Implies Consent, Panic Disorder, Zirberck1329, Useless Device, Black Hole Of Miracles, Burn Down With My Existence in Micron). Naslovnico, celotno knji\xc5\xbeico in logo je poslikala Sanja Pocrnji\xc4\x87.'